ลือ! TFI สรุปดีลทำธุรกิจพลังงานแล้ว
ลือ! TFI สรุปดีลทำธุรกิจพลังงานแล้ว คาดขาย PP ให้กลุ่มทุนใหม่ในราคาไม่ต่ำกว่า 2 บ.
8 ก.ค. 2558

แหล่งข่าวรายหนึ่ง เปิดเผยกับ “ข่าวหุ้นออนไลน์ธุรกิจ” ว่าได้เกิดกระแสข่าวลือในวันนี้ (8 ก.ค.) ว่าบริษัท ไทยฟิล์มอินดัสตรี่ จำกัด (มหาชน) หรือ TFI ผู้ดำเนินธุรกิจผลิตฟิลม์ประเภทบรรจุภัณฑ์ และการพิมพ์ เพื่อจำหน่ายภายในประเทศและส่งออกต่างประเทศ ได้ข้อสรุปการร่วมทุนกับกลุ่มพันธมิตรรายหนึ่ง เพื่อดำเนินธุรกิจพลังงานแล้ว โดยคาดว่า TFI จะขายหุ้น PP ให้กับกลุ่มทุนที่จะเข้ามาถือหุ้นในราคาไม่ต่ำกว่า 2 บาท
อนึ่งก่อนหน้านี้มีกระแสข่าวว่า TFI จะมีการปรับโครงสร้างของบริษัทครั้งใหญ่ ซึ่งจะเป็นการเพิ่มทุนให้กลุ่มทุนใหม่ที่เตรียมนำธุรกิจโรงไฟฟ้าพลังงานขยะขนาดใหญ่ และโรงไฟฟ้าพลังลม มูลค่า 8 พันล้านบาท เข้าสวมธุรกิจของบริษัทไทยฟิล์ม และจะหันไปเน้นธุรกิจโรงไฟฟ้าแสงอาทิตย์ หลังจากนั้นจะเปลี่ยน TFI ให้เป็นบริษัทพลังงานอย่างเต็มตัว ซึ่งคาดว่าจะขายหุ้น PP ให้กลุ่มใหม่ในราคา 3 บาท
ทั้งนี้หากมีความคืบหน้าเกี่ยวกับการร่วมทุนดังกล่าวเพิ่มเติมผู้สื่อข่าวจะรายงานให้ทราบในครั้งต่อไป
โดยราคาหุ้น TFI ปิดตลาดภาคเช้า อยู่ที่ 1.45 บาท บวก 0.07 บาท หรือ 5.07% ราคาสูงสุด 1.48 บาท ราคาต่ำสุด 1.38 บาท มูลค่าซื้อขายที่ 10.81 ล้านบาท
 